ፕሬዝደንት ሙላቱ የኬንያ አቻቸውን አነጋገሩ
አዲስ አበባ፤ መጋቢት 4/2006 (ዋቀኢማ) – ኢትዮጵያና ኬንያ በፖለቲካ፣ ዲፕሎማሲ እና በጋራ ደህንነት ዘርፎች ያላቸው ግንኙነት በንግድና ኢንቨስትመንትም እንዲጠናክር ፍላጎት ያላቸው መሆኑን የኬንያው ፕሬዝደንት ኡሁሩ ኬንያታ ገለጹ።ፕሬዝደንቱ ይህን ያሉት ከኢፌዴሪ ፕሬዝደንት ሙላቱ ተሾመ ጋር አዲስ አበባ በተወያዩበት ግዜ ነው።ሁለቱ ሀገራት በ1914 ግንኙነታቸው ከተጀመረ አንስቶ እስካሁን ያለምንም ችግር መቀጠሉን ፕሬዝደንቶቹ አውስተዋል።በተለይም በጎረቤት ሀገራት መረጋጋት ለመፍጠር ሁለቱ ሀገራት የትብብር ስራቸው ከምንግዜውም በላይ እየጨመረ መምጣቱን ፕሬዝደንት ሙላቱ ገልጸዋል።ይሄው ግንኙነት በንግድና ኢንቨስትመንት እንዲጠናከር የኬንያ ባለሀብቶች በኢትዮጵያ ጨርቃጨርቅ፣ ቆዳ እና ምግብ ማቀነባበሪያ ዘርፎች ቢሳተፉ ውጤታማ እንደሚሆኑ ጠቁመዋል።የኬንያው ፕሬዝደንት የሁለቱ ሀገራት ግንኙነት በንግድና ኢንቨስትመንት እንዲጠናከር ባላቸው ፍላጎት ፣ወደ ኢትዮጵያ ይዘው የመጡት ልኡክ ባለሀብቶችን ያካተተ መሆኑን ጠቁመዋል።እንደ ኢሬቴድ ዘገባ በስልጣን ዘመናቸው የሁለቱን ሀገራት ግንኙነት ይበልጥ ለማጠናከር ኬንያታ ቃል ገብተዋል፡፡